**V Y H O D N O T E N I E**

 **činnosti M E S T S K E J K N I Ž N I C E**

 **v Spišskej Belej za rok 2021**

 Mestská knižnica plní vzdelávacie a kultúrno-výchovné poslanie. Nákup knižničného fondu sme v roku 2021 realizovali samostatnými nákupmi.

Všetky knižné jednotky sme počas roka 2021 pečiatkovali, roztriedili podľa vedných odborov, označili zábavnú a detskú literatúru a zaregistrovali do knižničného programu „Clavius“. Knihy sme balili do ochrannej fólie. Nákup v roku 2021 činil 483 zväzkov v hodnote 5.242,68 €

Dôležitým predpokladom realizácie spoločenskej úlohy knižnice vo vzťahu k občanom je ponúknuť informácie spojené s aktualizáciou knižného fondu, ktorú sa nám v rámci podporených projektov podarilo realizovať.

„Akvizícia Mestskej knižnice v Spišskej Belej pre rok 2020“ – z poukázanej sumy 3.000 € sme zakúpili 275 zväzkov v tomto zložení: Náučná literatúra pre dospelých – 60 zväzkov, krásna pre dospelých – 103 zväzkov, krásna pre mládež – 93 zväzkov, náučná pre mládež – 19 zväzkov. Prírastkové č. 26194 – 26469. V rámci dotácie sme vyčlenili 20 % na nákup publikácií vydaných s podporou FPU a taktiež vydaných inštitúciami v priamej pôsobnosti Ministerstva kultúry. Spolu to bolo 54 zväzkov v hodnote 607,69 € čo predstavuje 20,25 %.

Z druhého projektu - Akvizícia Mestskej knižnice v Spišskej Belej pre rok 2021, ktorý sa nám podarilo realizovať sme z poukázanej sumy 1.800 € zakúpili 168 zväzkov v tomto zložení: Náučná literatúra pre dospelých – 21 zväzkov, krásna pre dospelých – 95 zväzkov, krásna pre mládež – 27 zväzkov, náučné pre mládež – 25 zväzkov.

Na tomto projekte sme sa podieľali sumou 253,18 € - zakúpených 23 zväzkov v zložení : náučná literatúra – 1zv. krásna pre dospelých 11 zv. a krásna pre mládež 11 zv. V rámci projektu bolo 20% pridelenej podpory vyčlenenej na nákup publikácií vydaných s podporou FPU podľa aktuálneho zoznamu – 35 zv. v hodnote 366,83 €. Všetky zakúpené knižné tituly obsahujú logo FPU a textovú formuláciu „Z verejných zdrojov podporil Fond na podporu umenia.“

Knižný fond – rok 2020 25849 zväzkov

Prírastok v roku 2021 483 zväzkov

Úbytok v roku 2021 2 zväzky

Knižný fond k 31.12. 2021 26330 zväzkov

V roku 2021 bol ročný prírastok 8,5 krát vyšší ako v predošlom roku. Súvisí to aj s činnosťou, ktorá bola akvizícii venovaná vo zvýšenej miere.

Služby používateľom sú základnou funkciou knižnice zameranou na uspokojovanie ich potrieb. Od 1.1. 2010 sme začali požívať „výpožičný protokol“ knižničného programu „Clavius.“ Požičiavanie a vracanie kníh je evidované snímaním čiarového kódu. Každý čitateľ má vytvorené vlastné konto, v ktorom sú zaznamenané návštevy, vypožičané knihy a poplatky. Čitateľ môže vstúpiť cez internet do svojho konta a výpožičnú dobu kníh si predlžovať. V roku 2020 sme zaznamenali 130 vstupov a v roku 2021 - 194 vstupov.

Počas roka boli služby zamerané na tieto úlohy :

-poskytovanie literatúry

-poskytovanie informácií

-využívanie internetu /obmedzene/

-sprostredkovanie literatúry prostredníctvom MVS

-kolektívne formy práce /obmedzene/

**Čitatelia : rok 2020 rok 2021**

**Registrovaní čitatelia** 447 343

Z toho do 15 r. 258 177

Návštevníci knižnice 2899 2236

**Výpožičky : rok 2020 rok 2021**

**Výpožičky celkom :** 10941 9264

Náučná lit. pre dospelých 972 1018

Krásna literatúra 7045 6566

Krásna literatúra detská 2212 1427

Náučná literatúra detská 411 253

Z uvedeného prehľadu vyplýva, že počet čitateľov a výpožičiek oproti roku 2020 poklesol. Akvizíciu a služby zabezpečovala len 1 pracovníčka počas 4 kalendárnych mesiacov. Služby pre čitateľov sme zabezpečovali v súlade s protipandemickými opatreniami.

Upomínaním čitateľov za nedodržanie výpožičnej doby sme získali 108,41 €. Aj v roku 2021 sme na požiadanie čitateľov objednávali literatúru, ktorá sa nenachádza vo fonde knižnice – 73 žiadaniek – 100% nárast oproti roku 2020. je to platená služba – príjem 155,20 €. Strata preukazu – 4 €.Vyhotovenie rešerše -8,30€, vyhotovenie fotokópií - 0,49 € strata kníh – 9.55 €.

V roku 2021 sme usporiadali 9 kultúrno-výchovných podujatí – informatická výchova pre MŠ – počet účastníkov 183.

Všetky ostatné aktivity sme z dôvodu nepriaznivej pandemickej situácie zrušili. Tento rok aj čitatelia viac využívali služby online katalógu. Počet vstupov v roku 2020 – 752, v roku 2021 – 957. Počet zadaných otázok r -2020 – 5209 rok 2021 – 7106.

Rok 2021 nebol priaznivý ani pre Múzeum Dr. Michala Greisigera. Navštívilo ho 30 dospelých a 36 detských návštevníkov. Vstupné činilo 16,02 €

Inventarizačná komisia vykonala ku dňu 31.10.2021 inventarizáciu hospodárskych prostriedkov na základe súpisu :

DHM od 1700 13 263,92 €

DNM od 2400 4 657,14 €

DM od 100-1700 11 705,05 €

DM od 35 – 100 3 477,98 €

IHM 65 296,17 €

Hmotný majetok 98 400,26 €

Múzeum Dr. Michala Greisigera :

DM 100 – 1700 1 438,56 €

DM 35 – 100 71,43 €

Hmotný majetok : 1 509,99 €

V Spišskej Belej dňa : 24.01. 2022 Spracovala : Janusová Eva